text: Ókenda hetjan – í dag ein kend hetja!
text: #000000
text: Fríggjadagin 25. juni vóru 150 ár liðin síðan føroyski Kongotrúboðarin Daniel J. Danielsen (1766-1916), vanliga róptur Dollin, varð borin í heim. Hann doyði í árinum 1916 bert 45 ára gamal, og liggur grivin í gamla kirkjugarði á Svínaryggi í Havn.
text: #000001
text: Dollin er í familju við tey kendu tónleikafólkini í Havn, sum vanliga verða rópt “Tey á Kamarinum”, og tey minnast øll, at tá ið Dollin varð umtalaður í teirra barnaheimi í Grím Kambansgøtu, varð hann altið nevndur “Onkul Dánjal“ og tað verður hann róptur enn dagin í dag millum systkini “Á Kamarinum”.
text: #000002
text: Sigga fór til Keypmannhavnar sum 24 ára gomul at tæna hjá eini ríkari familju. Hon kemur saman við einum danskara, sum kallast Ludvig Jørgensen. Sigga verður við barn, og tann 25. juni 1871 átti hon ein son, sum verður doyptur í Dómkirkjuni í Keypmannahavn: Ludvig Daniel Jacob Danielsen.
text: #000004
text: Sigga velur at koma aftur til Føroya stutt eftir, og tá ið drongurin er trý ára gamal, í 1874, verður mamman gift við Jákup Jacobsen á Kamarinum. Hesin Jákup kom at vera sum ein pápi fyri lítla dreingin hjá Siggu. Sigga og Jákup fingu fimm børn, men bert eitt teirra kom undan, sum var tann navnframi byggimeistarin Magnus á Kamrinum. Magnus á Kamarinum og Dollin vóru sostatt hálvbeiggjar.
text: #000005
text: RADIKAL UMVENDINGDollin varð konfirmeraður í Havnar Kirkju í 1886, og sum 18 ára gamal fer hann til Skotlands at lesa til maskinmeistrara. Hann var ein lívsnjótari við rúsdrekka og gudleysari lívsførslu. Tá ið hann er 27 ára gamal renir hann seg í eitt kristiligt útimøti í Glasgow, sum óivað hevur mint hann á útimøtini, sum William Gibson Sloan (Gamli Sloan) hevði í Havnagøtum, tá ið Dollin vaks upp í Havn.
text: #000006
text: Evangeliski boðskapurin á hesum útimøti virkaði so sterkt á Dollan, at hann á staðnum játtaði Jesus sum Harra og Frelsara, og gav seg fullkomuliga yvir til Harran. Dollin gjørdist ein broyttur maður, og tað var skjótt, at hann ynskti at brúka sína tíð og evnir í Harrans tænastu.
text: #000007
text: Hann fór á bíbliuskúla í London at búgva seg út til trúboðaravirki. Hann kendi eitt kall at fara til Congo, og í apríl í 1901, tá ið hann er 30 ára gamal, fer hann avstað til Congo, har hann kom at virka, bæði sum maskinmaður, skipari og evangelistur á einum missiónsbáti, sum sigldi á stóru Congoánni, har ein stórur partur av fólkinum í Congo búði. Dollin lærdi skjótt at tala málið hjá teimum innføddu.
text: #000008
text: Tað, sum ger Dollan og hansara prædikutænastu framvið áarbakkanum á stóru Congoánni til nakað heilt serskilt, er, at hann við egnum eygum upplivdi ræðuleikarnar, sum fólkið livdi í undir ræðustýrinum hjá Belgiska konginum Leopold II, og at hann gjørdi nakað við tað.
text: #000009
text: Óli Jacobsen, rithøvundur, hevur skrivað áhugaverda bók um avrikini í hesum sambandi hjá Dollanum í Congo. Bókin eitur: Dollin, Havnamaðurin, sum broytti heimssøguna.
text: #000010
text: DOLLIN GJØRDI MUNDollin lá ikki á boðunum, men tá hann kom aftur til Onglands í 1903, greiddi hann bretsku stjórnini og Missiónini, sum hann umboðaði, frá ræðuleikunum framvið Congoánni. Hann hevði sítt fyrsta stórmøti í Edenburgh, og hann fór eisini til ymisk støð bæði í Onglandi og Skotlandi, har hann við orðum og myndum, sum hann sjálvur hevði tikið, greiddi frá ræðuleikunum, sum Leopold Annar kongur stóð fyri í Kongo. Fólk í túsundavís møttu til hesar fundirnar hjá Dollanum, og ræðuligu tíðindini úr Congo breiddu seg skjótt í Stóra Bretlandi, sum eitt úrslit av innsatsini hjá føroyska trúboðaðaranum Daniel J. Danielsen.
text: #000011
text: Dollin meinti, at myndugleikarnir og hansara egna missión arbeiddi ov seint í hesum sambandi, og tí fór hann við tað sama sjálvur til verka at kunna bretska fólki um aktuellu støðuna í Congo.
text: #000012
text: Við hesum upplýsingarfundum var Dollin við til at seta gongd á altjóða áhugan fyri støðuni í Congo, og sostatt var hann við til at undirgrava valdi hjá harðrenda og valdshungrandi einaræðisharranum Leopold Annar. Føroyski trúboðin, Daniel J. Danielsen, Dollin, var tátíðarinnar Whistle-Blower, sum gjørdi stóran mun, tí hann gjørdi vart við tað hann sá – og tað broytti lívi hjá fólkinum í Kongo!
text: #000013
text: MINNAST FØROYSKU HETJUNATí er tað, at vit minnast í dag 150 ára føðingardagin hjá hesum merkismanni, sum hevur sett spor eftir seg í heimssøguni. Tá Dollin er komin aftur til Skotlands úr Congo í 1903, møtir hann føroysku gentuni Linu, sum var fødd og uppvaksin í Leith av føroyskum foreldrum, sum fluttu til Leith úr Føroyum í sínum yngri døgum. Dollin og Lina giftast í Glasgow 20. mai í 1904. Tey fluttu bæði til Føroyar í oktober í 1904. Dollin kom at virka innan brøðrasamkomuna í Føroyum tey næstu 12 árini, har kona hansara, Lina, royndist honum ein dyggur stuðul til hann doyði í 1916 bert 45 ára gamal.
text: #000014
text: Saman við William Gibson Sloan (Gamli Sloan) og øðrum varð hann ein av oddamonnunum innan brøðrsamkomuna, og var við til at stovna fleiri samkomur, sum enn í dag eru virkandi samkomur.
text: #000015
text: Minningarhaldið byrjaði á grøvini hjá Dollanum í gamla Kirkjugarði í Havn, har Heðin Mortensen, borgarstjóri, legði krans við gravsteinin hjá Dollanum. Síðani bar Poul Jóhan Djurhuus eina heilsan fram í navninum hjá ommu síni Innan Glyvur, Poulina Djurhuus, vanliga rópt Poulina á Hvítanesi, sum í yngri døgum var vinkona við hjúnini Lina og Dollin, og hevði tætt samskifti við tey, ikki minst tá Dollin lá sjúkur á Finsen í Keypmannahavn. Á kransbandinum standa hesi orðini: “Takk Gud fyri tað, sum Dollin og Lina vóru fyri ommu mína!” Løtan í kirkjugarðinum endaði við bøn.
text: #000016
text: Úr kirkjugarðinum varð farið niðan í Auluna í gamla kommunuskúla, sum í dag eitur Finsen. Har var stórt minningarhald skipað við tónleiki frá familjuni á Kamarinum. Ein fullsett Aula. Borgarstjórin hevði áhugaverda hugleiðing um virksemi hjá Dollanum bæði í Congo og tey 12 árini hann fekk at virka sum prædikumaður innan Brøðrasamkomuna í Føroyum.
text: #000017
text: Søgufrøðingurin, Oddur á Lakjuni, sum er skyldmaður Dollans, hevði eina bergtakandi framførslu um ræðuligu umstøðurnar hjá fólkinum í Congo meðan Leopold Annar ráddi fyri borgum og Dollin virkaði sum trúboðari har.
text: #000018
text: Síðani hevði Óli Jacobsen, rithøvundur, fyrilestur um Dollan, har Óli lýsti henda merkismann frá vøggu til grøv.
text: #000019
text: At avrikini í Congo hjá føroyska trúboðaranum Dániel J. Danielsen hava gjørt mun, er ikki eitt loyndarmál í dag, men ein væl dokumenteraður søguligur veruleiki, sum hevur fingið altjóða viðurkenning á høgum akademiskum stigi, og søgan um Dollan (Missionær Danielsen) er í dag ein náttúrligur partur, tá granska verður í søguni hjá fólkinum í Kongo – “tann ókenda hetjan er í dag ein kend hetja!”
text: #000020
text: Heilsanin, sum Poul Jóhan Djurhuus hevði í kirkjugarðinum, verður endurgivin á næstu facebooksíðu.
text: #000021
text: 9 fyrilestrar eftir Andrew W. Sloan
text: #000033
text: Kristus í Hebrearabrævinum – Osvald Kjærbo
text: #000034